(ภาพยนตร์เรื่องนี้อาจไม่เหมาะกับสตรีตั้งครรภ์)
(และผู้ป่วยด้วยโรคหัวใจ)
(ผู้ชมโปรดใช้วิจารณญาณ)
(ตัวละครและเหตุการณ์เป็นเรื่องที่แต่งขึ้น)
(สิ่งที่คล้ายคลึงกับเหตุการณ์จริง)
(หรือบุคคลที่มีและไม่มีชีวิต เป็นเรื่องบังเอิญทั้งสิ้น)
(ภาพยนตร์เรื่องนี้จัดทำขึ้นเพื่อความบันเทิง)
(ไม่เห็นด้วยหรือสนับสนุนเรื่องงมงาย ความเชื่อหรือพิธีกรรมต่างๆ)
(แด่เพื่อนราจู ราว)
(ยอร์ก บริเตนใหญ่ ปี 1927)
(เดี่ยวเปียโน)
สวัสดีครับ ท่านสุภาพบุรุษและสตรี
ก่อนอื่น ผมต้องขออภัยแขกผู้มีเกียรติ
สำหรับการแสดงที่ล่าช้าครับ
นักดนตรีมาช้าเนื่องจาก ติดเรื่องเร่งด่วนส่วนตัวครับ
แต่ตอนนี้เขามาถึงแล้วครับ การแสดงจะเริ่มในอีกไม่ช้า
อายุช
อายุช ช่วยเปิดประตูที
อายุชๆ ให้ตายเถอะ เปิดประตู
- อายุช - ผมพูดให้คนดูสงบได้แค่ตอนนี้นะ
แต่มั่นใจได้เลย
ความเรียบร้อยนี้จะอยู่ไม่ถึงสิบนาที
คุณนาฟิซา ในฐานะผู้จัดการของอายุช ผมขอให้คุณ...
ทำให้เขาออกมาจากห้องได้แล้ว
และทำงานเพื่อเงินที่คุณเอาจากเราไป
ขอเวลาฉันสักครู่นะ
อายุช
อายุช เปิดประตูเถอะ
อายุช คนรอคุณอยู่นะ
ให้ตายเถอะ อายุช เปิดประตู
แบบนี้มันไม่ถูกต้องนะ
อายุช
เธออยู่ในใจฉัน ที่รัก
ไม่เหลือที่ว่างในใจอีกแล้ว
เธอแผ่ซ่านไปทั้งจิตวิญญาณของฉัน
เหมือนฉันได้ไปอยู่ในตัวเธอ
เธอคือความเป็นจริง เธอคือความหวัง
ฉันเห็นเธอทุกครั้งที่มอง ฉันเห็นเธอในห้วงคำนึง
สิ่งที่เหลือในชีวิตของฉัน มันเป็นของเธอแล้ว
ฉันไม่เหลือตัวเองอีกแล้ว
นี่มันเกินไป ผมจะไม่ทนแล้ว
ขอโทษด้วย แต่เรามีทางเลือกเดียว คือพังประตูเข้าไป
- อะไรนะ - คุณนาฟีสา ถอยครับ
แต่ว่า...
ดาร์เรล แซม พังประตูเข้าไปเลย
- พระเจ้า - คุณพระช่วย
- เรียกรถพยาบาล - อายุช
อายุชๆ
เสียงดนตรี
คุณได้ยินไหม
เอ เอฟเอ ดีชาร์ป อี
เอ เอฟอี ซีอีดี
(บอมเบย์ ปี 1921)
- อัสฐานา - ครับ
เอาเขาไปซ่อนไว้ที่ไหนตั้งนาน
ฉันไม่เคยเห็นคนเก่งแบบนี้มาก่อน
ที่จริงแล้ว ผมไม่รู้ทำไมเขาถึงเล่นเก่ง
- ทำไมถึงเล่นเก่งเหรอ - ครับ
หมายความว่ายังไง
ที่จริง ผมไม่ได้เรียนด้านดนตรีมาครับ
สิ่งที่ผมเล่น ผมเล่นด้วยตัวเอง
ฝึกจากการดูนักเปียโนคนอื่น และจากหนังสือ
เหลือเชื่อจริงๆ
นี่คืออัจฉริยะ
เสียดายที่เมเฮร์ หลานสาวฉันไม่อยู่
เธอคงมีความสุข ถ้าได้ฟังเสียงดนตรีของนาย
ขอบคุณมากครับ
ผมต้องการเพียงคำชื่นชมจากคุณ
ไม่ได้สิ
จะพอใจแค่นี้ไม่ได้
นายต้องทำให้โลกได้ยินดนตรีนาย
เป็นได้ถึงพระอาทิตย์ แต่กลับยินดีที่ได้เป็นเทียนไข
คุณครับ
ดนตรีช่วยสร้างความอภิรมย์
แต่มันจ่ายบิลไม่ได้ครับ
- เพื่อเรียนการเล่นเปียโน... - เขาควรไปอังกฤษ
- อะไรนะครับ - นายควรไปอังกฤษ
- แต่ผมไม่มี... - ฉันมี
ฉันมีที่แนะนำนะ
โรงเรียนสอนดนตรีชั้นหนึ่งเลยยอร์ก
ห่างจากยอร์กไปหนึ่งกิโลเมตร คือบ้านฉันเอง
คนดูแลบ้านเริ่มแก่แล้ว
และฉันกำลังหาคนดูแลบ้านคนใหม่
อายุช ถ้าเธอพร้อมจะไปดูแลบ้านให้ฉัน
ฉันจะดูแลเรื่องค่าเรียนให้เอง
เพราะฉะนั้น...
ชอบข้อตกลงนี้ไหมล่ะ
- คุณจะจ่ายให้ผมเหรอครับ - แน่นอนสิ
ขอบคุณมากครับ
ลบล้างระยะห่างระหว่างเรา
ที่รัก ฉันจะออกเดินทางเพื่อไปพบเธอ
เธอเป็นดั่งนางฟ้าของฉัน
เป็นดั่งท้องนภาให้ดวงดาวอย่างฉัน
เธอเป็นความมืดและแสงสว่างของฉัน
ทุกสิ่งที่ฉันมี ตอนนี้เป็นของเธอแล้ว
เธอเป็นความมืดและแสงสว่างของฉัน
ทุกสิ่งที่ฉันมี ตอนนี้เป็นของเธอแล้ว
เรามาจับมือเดินไปด้วยกัน
วันพรุ่งที่สดใสของฉัน
สวัสดีครับ
สวัสดีครับๆ
สวัสดีครับ
เธอต้องเป็นเด็กหนุ่มจากอินเดียแน่เลย
ตายจริง ยังหนุ่มยังแน่นเลยนะ
คุณวาเดียส่งจดหมายมาบอกว่าเธอจะมา
ฉันเอ็มมานะ เอ็มมา สมิทธ์
อายุชครับ อายุช อัสฐานา
ยินดีที่รู้จักนะ
คุณเจนสกินส์ ผู้แลคนเก่ากำลังรอส่งไม้ต่ออยู่
เขามานั่นแล้ว
- เดินทางมาไกลเลยนะ - ครับ
ฉันจะพาเธอชมบ้านให้ทั่ว
แลจะส่งต่อความรับผิดชอบอันหนักอึ้งให้เธอ
ความมืดและแสงสว่างของฉัน
ทุกสิ่งที่ฉันมี ตอนนี้เป็นของเธอแล้ว
เรามาจับมือเดินไปด้วยกัน
อนาคตที่สดใสของฉัน
(วิทยาลัยดนตรียอร์ก)
อนาคตที่สดใสของฉัน
(สามเดือนต่อมา)
อนาคตที่สดใสของฉัน
นั่นใครน่ะ
(ภาษามองโกเลีย)
สวัสดีครับพ่อ
หวังว่าพ่อจะสบายดี และที่บอมเบย์จะเรียบร้อยดี
ผมก็อยากพูดว่า ที่นี่ทุกอย่างเรียบร้อยดีเหมือนกัน
แต่ว่ามันไม่ใช่เลย
ผมมาอยู่ที่นี่ได้สามเดือนแล้ว
ตอนที่ผมมาถึงทุกอย่างก็ปกติดี
แต่หลังจากนั้น ผมก็ทำพลาด
ทำพลาดครั้งใหญ่
และเพราะความผิดพลาดครั้งนั้น
ผมไม่สามารถไปโรงเรียนดนตรีได้
หรือพบใครได้อีก
ผมต้องหลบซ่อนด้วยความหวาดกลัว
ยิ่งกว่านั้น ผมคิดว่าเพราะสิ่งที่ผมทำพลาด
บ้านของคุณวาเดียจึงถูกวิญญาณร้ายสิงสถิต
ผมพยายามจะบอกเรื่องนี้กับพ่อมานานแล้ว
แต่ผมไม่กล้าพอที่จะพูดออกไป
ผมไม่รู้จะทำยังไงดี
หวังว่าจะมีใครสักคน มาช่วยให้ผมหลุดพ้นจากปัญหานี้ได้
ผมหวังไว้อย่างนั้น
โรส ให้ตายสิ ไปกันได้แล้ว
เราจะไปวิทยาลัยสายนะ
- เราจะพลาดวิชานี้นะ - เดี๋ยวเดียวนะ นาฟิซา
ฉันยังฟังไม่หนำใจเลย
ถ้าต้องรอให้เธอฟังจนหนำใจนะ
เราคงต้องรอตรงนี้ทั้งวันแน่
ไปกันได้แล้ว
ฉันไม่เข้าใจ
ทำไมดนตรีเพราะๆ ถึงไม่มีผลกับเธอเลย
ไม่อยากลืมทุกอย่าง และดื่มด่ำกับเสียงดนตรีเหรอ
ไม่ล่ะ
ฉันมาจากลาฮอร์เพื่อเรียนกฎหมาย
และไม่ได้จะเป็นนักดนตรี
เชิญดื่มด่ำกับดนตรีไปนะ ฉันไปล่ะ
ก็ได้ ไปก็ได้
เธอกลายเป็นพวกบ้าอำนาจไปแล้ว
ฉันก็อยากมีอำนาจนะ
จะได้สั่งประหารเธอ ที่ทำฉันเข้าเรียนสายทุกวัน
เพราะนักเปียโนนั่น
โรส
มีอะไร ทำไมหน้าตาตื่นอย่างนั้น
เรื่องเดิม มันเกิดขึ้นอีกแล้ว
คุณพระช่วย
ครั้งนี้เป็นใครล่ะ
หล่อนต้องการอะไร
มีแต่พระเจ้าที่รู้
ฉันไม่เข้าใจสิ่งที่เธอทำเลย
มันทำเธอขวัญกระเจิงทุกครั้งไป
สองวันต่อมา เรื่องเดิมก็กลับมาเกิดขึ้นอีก
ถ้าฉันเห็นดวงวิญญาณและคุยกับเขาได้
แสดงว่าเรื่องนี้ต้องโทษแม่ฉัน
แม่ส่งต่อพลังมาให้ก่อนที่แม่จะเสีย
เธอก็ปล่อยให้พวกเขามาสิ
ให้พวกเขาพยายามคุยกับเธอ
เธอช่วยพวกเขาไปทำไมกัน โรส
อย่าไปสนสิ อย่าไปสนพวกเขา
ฉันไม่สนไม่ได้หรอก
พวกเขาทุกข์ทรมานกว่าเรามาก
พวกเขาทุกข์ทนวนเวียนอยู่หลายศตวรรษ
กับสิ่งปรารถนาที่ยังไม่ได้รับการเติมเต็ม
ถ้าฉันช่วยปลดพวกเขาจากที่กักขังได้ มันจะผิดอะไรล่ะ
อย่างนี้นะโรส ไม่ใช่วิญญาณทุกตนจะเป็นมิตร
บางตนก็เป็นวิญญาณร้าย
อาจทำให้เธอตายได้นะ
- และฉันกลัวว่า... - กลัวฉันตาย
อย่าพูดอะไรแบบนั้นสิ
รู้ไหม นาฟิซา
ฉันเชื่อว่าพระเยซูส่งเรามายังโลก เพื่อทำหน้าที่ของเรา
และเมื่อเรายังทำหน้าที่ของเราไม่เสร็จ
ความตายก็พรากเราไปไม่ได้
และเมื่อเราทำหน้าที่เสร็จแล้ว
ไม่ว่าเราจะพยายามแค่ไหน เราก็รั้งชีวิตไว้ไม่ได้
และฉันจะภาวนาแด่พระอัลเลาะห์
ให้เธอมีหน้าที่ต่อไป อีก 100 ถึง 200 ปีเลย
อะไรเนี่ย
ไม่อยากจะเชื่อเลย
วันนี้เราใส่อารมณ์มากไปรึเปล่า
ไม่หรอก
ในนามของพระเยซูคริสต์
จงไปเสียหากเป็นวิญญาณที่ชั่วร้าย
ถ้าคุณอยากให้ฉันช่วย
ขอให้กระพริบหลอดไฟ
กระพริบหนึ่งครั้งคือไม่ สองครั้งคือใช่
ยังมีเรื่องที่ยังค้างคาบนโลกนี้ใช่ไหม
- คะ - สวัสดีค่ะ คุณลิลลี่ โลเปซรึเปล่าคะ
- ค่ะ ฉันเอง - ฉันมีข้อความมาให้ค่ะ
- จากสามีคุณ - อะไรนะ
(เอชซีเอช)
(เอชซีเอช 66 เอชซีเอช)
(เอชซีเอช 66 เอชซีเอช 66)
(ผู้ได้ยินเสียงวิญญาณ ฝากข้อความจากคนตาย)
(ม่ายจากสงครามโลก พบเอกสารเรื่องประกัน)
แน่นอนสิ อย่าทำเป็นไขสือเลย
- เงียบไปเลย - เงียบก็ได้
ทุกครั้งที่เธอไปลอนดอน ฉันเหงามากเลย
- ทำไมเธอไม่หลงหนุ่มแถวนั้นล่ะ - ทำยังไงได้
ความรักของเรากำลังผลิบาน
และพอฉันไม่อยู่ ซาลิมก็ทุรนทุราย
เขาไม่มีสมาธิเรียนแพทย์เลย
ความรักนี่นะ
ความรักทำได้ทุกอย่างจริงๆ
รถไฟจะมาแล้ว ฉันไปนะ
- ลาก่อน - ลาก่อน ดูแลตัวเองด้วย
ไปนะ
โรส
ผมชื่ออายุช
- อายุช อัสฐานา - ฉันรู้ว่าคุณเป็นใคร
คุณคือผู้ชายอินเดีย ที่เล่นเปียโนในคฤหาสน์วาเดียใช่ไหม
ใช่ ผมเอง
คุยกับฉันเป็นภาษาฮินดีก็ได้
พ่อฉันเป็นคนอังกฤษ แต่แม่ฉันเป็นคนอินเดีย
เข้าใจแล้ว
- ทำไมคุณดูไม่เหมือน... - คนอินเดียเหรอ
- ใช่ - จะบอกว่ายังไงดี
คนอังกฤษคิดว่าฉันเป็นคนอินเดีย
และคนอินเดียคิดว่าฉันเป็นคนอังกฤษ
ผมคิดว่าคุณจะช่วยแก้ปัญหาผมได้
อะไรนะ
ฉันแก้ปัญหาคุณได้เหรอ
ผมอ่านเจอข่าวในหนังสือพิมพ์
เข้าใจแล้ว
- คุณเจอปัญหาแบบนั้นเหรอ - ใช่
ถ้าไม่ว่าอะไร ไว้เราคุยเรื่องนี้กันพรุ่งนี้นะ
ตอนนี้เริ่มมืดแล้ว
ถ้ามืดกว่านี้ฉันมองไม่เห็นทางกลับบ้าน
สักครู่นะ
ให้ผมส่องทางเดินให้นะครับ
แล้วพรุ่งนี้ คุณก็ทำแบบนี้ให้ผม
ได้ค่ะ
เล่ามาสิว่าคุณเจอปัญหาอะไร
ที่จริง...
- ที่ที่ผมอยู่ - คฤหาสน์วาเดีย
ครับ คฤหาสน์วาเดีย
สิ่งไม่ดีที่เกิดขึ้นที่นั่น
เป็นไปไม่ได้ที่มนุษย์จะเป็นผู้กระทำ
บางครั้งฉันก็สงสัยว่าพวกบ้านเก่าๆ
ต้องมีโศกนาฏกรรม เหตุการณ์ที่ไม่ดี
เรื่องที่เศร้าสลด และเรื่องที่เลวร้ายมากมาย
อาจมีเรื่องราวเร้นลับที่ซ่อน อยู่หลังกำลังพวกนั้น
ผมถึงได้มาหาคุณ
เพราะคุณรู้เรื่องพวกนี้
คุณเชื่อเรื่องพวกนี้ คุณมีแรงศรัทธา
ผมอยากให้คุณช่วยไล่สิ่งที่อยู่ในบ้านหลังนั้น
ไม่ใช่เรื่องง่ายเลยนะ
การสู้กับวิญญาณร้ายพวกนั้น เป็นเรื่องยากมาก
พวกเขาเป็นวิญญาณที่ไม่พอใจ
ดวงวิญญาณที่ยังไม่ได้เติมเต็ม สิ่งที่หวังหรือปรารถนาไว้
เข้าใจแล้ว
เอาอย่างนี้แล้วกัน
พรุ่งนี้ฉันจะไปคฤหาสน์วาเดีย หลังเลิกเรียนตอนบ่ายสามโมง
เมื่อฉันสำรวจคฤหาสน์ ฉันจะรู้ว่าต้องทำยังไง
ขอบคุณ อย่างนั้นก็เยี่ยมเลย
เรามาถึงแล้วล่ะ
ฉันพักอยู่ที่นี่
ขอบคุณที่ช่วยส่องทางให้นะ
และผมขอบคุณมากที่คุณยอมช่วยผม
เก็บตะเกียงไว้นะครับ
เพราะคุณคือแสงสว่างของทุกคน
คารมดีจริงนะ พรุ่งนี้เจอกันบ่ายสามโมง
ตอนนั้นคุณรู้สึกยังไง
คุณเห็นหรือได้ยินอะไร
เหตุการณ์จะเกิดขึ้นเหมือนเดิมทุกครั้ง
จะมีเสียงแปลกๆ
เสียงเบาๆ แต่เป็นเสียงสูง
แต่พอผมเดินตามเสียงนั้นไป
ก็รู้สึกเหมือนเสียงจะมาจากด้านนอก
พอมองออกไปนอกหน้าต่าง
ผมก็เห็นแสงสีขาว
พุ่งตรงมาที่ผม
แสงสีขาวเหรอ
ใช่
หลังจากนั้น ทุกอย่างก็เกิดขึ้น
ไฟดับเอง
ประตูเปิดปิดเอง
หน้าต่างดังกระทบกัน
บางทีก็ได้ยินเสียงผู้หญิงกรีดร้อง
ครั้งล่าสุด ผมเห็นบางสิ่ง เขียนอะไรบางอย่างบนกำแพงด้วยเลือด
จริงสิ เขียนด้วยเลือดเหรอ
- ขอฉันดูได้ไหม - ได้สิ
พระเจ้าช่วย
ฉันไม่เคยเห็นอะไรแบบนี้มาก่อนเลย
คุณพูดถูก
นี่เป็นเลือดที่แห้งกรัง
ใช่เลยล่ะ
ก่อนหน้านี้ ที่นี่เคยมีใครตายแบบกะทันหันไหม
ก็อาจมีนะ
พูดยากเหมือนกัน
มีอยู่เรื่องหนึ่ง...
คุณได้ยินไหม
มีคนกำลังเล่นเปียโน
ในบ้านมีใครคนอื่นอีกไหม
พระเจ้า
เศษแก้วเปื้อนเลือด
ผมเคยเห็นมาก่อน
แน่ชัดแล้วหนึ่งเรื่อง
วิญญาณที่ตามรังควานในบ้าน เป็นวิญญาณร้าย
แต่ลองพยายามนึกดูนะ
คุณอาจทำอะไรบางอย่างไปโดยไม่ได้ตั้งใจ
หรืออาจเป็นเรื่องที่คุณจำไม่ได้
ไม่สำคัญว่าจะเป็นเรื่องเล็กน้อย
เรื่องเล็กๆ อาจเป็นเรื่องใหญ่ ในโลกวิญญาณได้
ถ้าคุณยืนยันขนาดนั้น ผมจะพยายามนึกดู
แต่เท่าที่ผมจำได้
ไม่มีอะไรที่จะนำมาซึ่งเหตุการณ์เหล่านั้น
ถ้าอย่างนั้นเราก็เหลือทางเลือกเดียว
เพื่อไล่วิญญาณชั่วร้ายออกไป
เราต้องรู้ก่อนว่าพวกเขาต้องการอะไร
- แล้วเราต้องทำยังไงล่ะ - ไม่ใช่เราหรอก
พระเจ้าจะเป็นผู้ทำ เป็นสิ่งที่เรียกว่าการแทรกแซง
- เราเริ่มคืนนี้ได้เลยถ้าคุณต้องการ - แน่นอน
รบกวนด้วยนะครับ
และขออย่าให้ข้าพระองค์ถูกทดลอง
แต่โปรดช่วยให้พ้นจากความชั่วร้าย เอเมน
ขอทรงประทานความกล้าและความแข็งแกร่ง เพื่อสู่กับมารร้ายด้วยเถิด
ผมขอถามอะไรได้ไหม
เวลาตีสามกับวิญญาณร้าย มันเกี่ยวข้องกันยังไง
ว่ากันว่าวิญญาณจะแข็งแกร่งที่สุด ในช่วงเวลานั้น
นั่นเป็นเรื่องจริง
ตอนที่พระเยซูคริสต์ถูกตรึงกางเขน
วิญญาณพระองค์ ออกจากร่างเวลาบ่ายสามโมง
จึงทำให้เชื่อว่าเป็นช่วงเวลาที่ศักดิ์สิทธิ์ที่สุด
ตอนเวลาตีสาม
ทำให้เหล่าวิญญาณร้ายเลือกเวลาที่ตรงข้าม
ตอนตีสาม
จากนั้นพระวิญญาณ ทรงนำพระเยซูไปยังถิ่นกันดาร
เพื่อให้มารทดลอง
หลังจากอดอาหาร 40 วัน 40 คืนแล้ว
พระเยซูทรงหิว
มารผู้ทดลองได้มาหาพระองค์และทูลว่า
หากท่านเป็นพระบุตรของพระเจ้า จงสั่งก้อนหินเหล่านี้ให้กลายเป็นขนมปัง
พระเยซูตรัสตอบว่า มีคำเขียนไว้
มนุษย์ไม่อาจดำรงชีวิต ด้วยขนมปังอย่างเดียว
แต่ดำรงชีวิตด้วยทุกถ้อยคำ จากพระโอษฐ์...
จากพระโอษฐ์ของพระเจ้า
แล้วมารนำพระองค์ไปยังนครบริสุทธิ์
และให้พระองค์ประทับยืน ที่จุดสูงสุดของพระวิหาร
แล้วทูล...
แล้วทูลกับพระองค์ว่า
หากท่านเป็นพระบุตรของพระเจ้า จงกระโดดลงไปเถิด
เพราะมีคำเขียนไว้ว่า พระองค์ จะทรงบัญชาทูตสวรรค์...
ทูตเหล่านั้นจะยื่นมือประคองท่าน
เพื่อไม่ให้เท้าของท่าน
กระทบหิน
พระองค์ตรัสว่า มีคำเขียนไว้...
ทำไมต้องหลบซ่อนตัวจากฉันด้วย
ทำไมหลบซ่อนจากฉันด้วย
โรส
เธอคือความหวังของฉัน
ช่วยพาฉันไปกับเธอด้วย
เธอคือพรหมลิขิตของฉัน
ขยับเข้ามาใกล้ๆ ฉัน
เธอเป็นดั่งนางฟ้าของฉัน
เป็นดั่งท้องนภาให้ดวงดาวอย่างฉัน
เธอเป็นความมืดและแสงสว่างของฉัน
ฉันสละทุกสิ่งที่ฉันมีให้เธอ
เรามาจับมือเดินไปด้วยกัน
วันพรุ่งที่สดใสของฉัน
ไม่ต้องห่วงนะ ฉันสบายดี
ฉันแค่ช้ำนิดหน่อย
ฉันไม่อยากปลุกคุณ จากโรส
ถ้าคุณมาเพื่อมาดูว่า...
ฉันกลัวเรื่องที่เกิดขึ้นเมื่อคืน จนหนีไปรึเปล่า
ไม่ต้องห่วงนะ ฉันไม่ยอมแพ้ง่ายๆ หรอก
ตอนนี้ฉันมุ่งมั่นมากกว่าเดิมอีก
ผมไม่ได้มาเพราะสงสัย เรื่องความกล้าของคุณ
ผมมาเพราะอาย กับความขี้ขลาดของตัวเอง
ขี้ขลาดเหรอ ฉันไม่เข้าใจ
อ่านจดหมายนี้สิ แล้วคุณจะเข้าใจ
โรส
คุณเฝ้าถามผมมาตลอด และผมโกหกคุณมาตลอด
แต่ความจริงคือ...
ผมเองที่เป็นต้นเหตุ
ที่ทำให้บ้านมีวิญญาณร้ายตามรังควาน
ทุกอย่างเกิดขึ้นตอนผมเพิ่งมาอังกฤษใหม่ๆ
ตอนแรกก็มีแค่คนจำนวนหนึ่ง
แต่จากนั้นก็มากันทั้งหมู่บ้าน
หมู่บ้านข้างเคียงก็เริ่มมาที่บ้าน
และผมคิดว่าถ้าใช้เรื่องนี้ทำเงินได้
ชีวิตผมก็คงจะง่ายขึ้น
เป็นความผิดมหันต์ที่คิดอย่างนั้น
สวัสดี
คุณคือผู้ดูแลที่ลุงฉันชมไม่ขาดปากรึเปล่า
นักเปียโนคนนั้น
ครับ ผมเอง
- คุณเป็นใคร - เมเฮร์
เมเฮร์ วาเดีย
หลานสาวคนเดียวของคุณวาเดีย
และเป็นผู้สืบทอดคนเดียว ของคฤหาสน์หลังนี้
เอาเถอะ ฉันเดินทางไกลมาจากลอนดอน
เพลียมากเลย
กระเป๋าฉันอยู่ที่รถเปิดประทุน ไปเอามาสิ
เร็วสิ
ได้ครับ คุณผู้หญิง
คุณครับ จะให้เก็บกระเป๋าห้องไหนครับ
มานี่สิ
มีคนในเมืองเล็กแห่งนี้ เขียนจดหมายถึงฉัน
และเผยความลับสำคัญกับฉัน
ได้ยินว่านายเล่นเปียโนเพื่อหาเงิน
ไม่จำเป็นต้องโกหก เพราะฉันรู้ว่าข้อมูลนี้เป็นเรื่องจริง
ครับๆ
ผมเล่นเปียโน
แต่ไม่ใช่อย่างที่คุณคิดหรอกครับ
- ผม... - ไม่ต้องอธิบายอะไร
อย่างแรกเลย ลุงฉันเชื่อใจนาย
ลุงให้นายรับผิดชอบบ้านหลังนี้
แล้วนายก็...
นายเปลี่ยนที่นี่เป็นมหรสพ
คุณเข้าใจผิดแล้วครับ
ฉันเข้าใจทุกอย่าง
ฉันแยกแยะระหว่างถูกกับผิดได้
รู้ไหมว่าบ้านหลังนี้เราอยู่กันมากี่รุ่นแล้ว
ที่นี่เป็นเอกลักษณ์และความภูมิใจของเรา
แต่นายกลับใช้มันเพื่อหาเศษเงิน
นายปล่อยให้คนแปลกหน้าเข้ามาในบ้าน
คิดดูสิว่าถ้าลุงรู้เรื่องนี้ ลุงจะผิดหวังแค่ไหน
และพ่อของนาย คุณอัสฐานา ก็จะเสียงานของเขา
ผมขอร้องล่ะครับ
ผมผิดไปแล้วคุณผู้หญิง
ผมแค่อยากเรียนดนตรี แค่นั้นจริงๆ
และพ่อผมไม่ควรโดนลงโทษ จากสิ่งที่ผมทำผิดพลาด มันไม่ยุติธรรม
ผมขอร้อง
ผมขอร้อง อย่าบอกคุณวาเดียนะ
ผมยอมทำทุกอย่าง ผมขอร้องล่ะ
ขอคิดก่อนนะ
คืนนี้เล่นเปียโนให้ฉันฟัง
จัดคอนเสิร์ตส่วนตัวให้ฉัน
ถ้านายเล่นให้คนทั้งเมืองฟังได้
นายก็เล่นให้ฉันฟังได้อยู่แล้วใช่ไหม
และถ้าฉันชอบดนตรีที่นายเล่น
ฉันก็จะยกโทษให้
ผม...
คุณไม่มีโอกาสได้บ่นผมแน่
เราจะได้เห็นกัน
ฉันหมายถึงฟังน่ะ
- ผมไม่เคยดื่มไวน์นะ - ฉันมั่นใจว่านายไม่เคย
แต่ตอนนี้นายจะได้ดื่ม
ดื่มสิ
เราจะไปไหนกัน
ไปหาคนดี
ยาพิษจะออกฤทธิ์ช้าๆ นักเปียโนที่รัก
ต้องใช้เวลากว่าสิบชั่วโมงกว่าจะตาย
และที่น่าสนใจคือ
คนดีที่พักอยู่ที่นี่จะพยายามช่วยชีวิตนาย
แต่พวกเขาจะทำไม่สำเร็จ
ต้องสนุกมากแน่ๆ
ฉันจะได้สนุกกับการดูพวกเขาสิ้นหวัง
ฉันจะดูอย่างมีความสุขที่สุด
มันต้องสนุกมากแน่ๆ
สนุกสุดๆ ไปเลย
ไม่รู้ว่าทำไมเมเฮร์ถึงอยากฆ่าผม
แต่ผมก็ได้ฆ่าเมเฮร์ วาเดียโดยไม่ตั้งใจ
ผมฆ่าหลานสาวของคุณวาเดีย
ผมทำอะไรลงไป
ผมเห็นชีวิตตัวเองตกลงหุบเหวอันมืดมิด
ผมมั่นใจว่าตำรวจจะหาผมเจอ
และจับผมเข้าคุกหลายปี
ผมผ่านวันผ่านคืนอยู่กับความหวาดกลัว
ผมกลัวมากจนไม่กล้าไปโรงเรียนดนตรี
ผมซ่อนตัวอยู่ในบ้านทั้งวัน
แต่หลายวันผ่านไป ก็ไม่มีอะไรเกิดขึ้น
เมื่อผมกลับไปที่จุดเกิดอุบัติเหตุ
ตำรวจเอารถนำศพไปแล้ว
แล้วทำไมตำรวจถึงไม่จับผม
ผมเฝ้ารอจดหมายที่เต็มไปด้วย ความโกรธเกรี้ยวจากคุณวาเดีย
แต่จดหมายก็ไม่เคยถูกส่งมาเลย
ยิ่งกว่านั้น ไม่มีข่าวการตายของเมเฮร์ วาเดีย ในหน้าหนังสือพิมพ์เลย
ความกลัวของผมลดลง
และในที่สุดผมก็เข้าใจว่า อาจไม่มีใครเห็นผมอยู่กับเมเฮร์
หรืออาจเป็นเพราะไม่มีใครรู้ ว่าผมเกี่ยวข้องกับการตายของเมเฮร์
แต่เมเฮร์รู้
สิ่งที่เธอไม่ได้ตอนมีชีวิตอยู่
ตอนนี้เธอพยายามจะเอามันไป
ผมมั่นใจว่าเป็นวิญญาณของเมเฮร์ วาเดีย
และนี่คือความจริง
ที่ผมเล่าเรื่องทั้งหมดนี้ ไม่ได้หวังให้คุณมาช่วยผมอีก
ผมอยากบอกเพื่อให้คุณจะได้ยกโทษให้ผม
ที่เอาชีวิตคุณมาเสี่ยงอันตราย
ลงชื่อ อายุช
เล่นบ้าอะไรเนี่ย นาฟิซา
ไม่ใช่หนึ่ง ไม่ใช่สอง แต่ความจริงคือสาม
เธอรู้เรื่องเขา
แต่เขาไม่รู้เรื่องเธอ
และทั้งสองคนไม่รู้เรื่องของฉัน
- นาฟิซาๆ - โรส
เกิดอะไรขึ้นเหรอ
ทำไมเธอดูหน้าตาตื่นแบบนั้น
ฉันบอกแล้วว่าวันหนึ่ง เธอจะเผชิญหน้ากับวิญญาณร้าย
สิ่งที่ฉันทายไว้เป็นจริงแล้ว
ตอนนี้ชีวิตเธออยู่ในอันตรายนะ
ฉันขอล่ะ โรส
เห็นแก่พระเจ้าเถอะ หยุดสู้กับวิญญาณพวกนี้สักที
เธอเผชิญกับวิญญาณร้าย เพียงลำพังไม่ได้หรอก
พวกนั้นจะฆ่าเธอนะ โรส
เธอคิดไม่ผิดหรอก นาฟิซา
แต่ฉันไม่อาจทิ้งเรื่องนี้ให้ค้างคาได้
หรือยอมแพ้ไปง่ายๆ หรอก
ถึงต้องแลกด้วยชีวิตก็ตาม
ทำไม อะไรทำให้เธอยึดติดกับเรื่องนี้นัก
เธอเสี่ยงชีวิตไปเพื่อใคร โรส
- เพื่อคนๆ เดียว - ใครกัน
คนที่อยู่ในคฤหาสน์วาเดีย
พระเจ้าช่วย
นั่นคือเหตุผลสินะ
เขาเจอปัญหาใหญ่เลยเหรอ
ฉันบอกได้ว่าในช่วงหลายปี
ฉันไม่เคยเจอวิญญาณร้ายขนาดนั้นมาก่อน
แล้วเธอจะทำยังไงล่ะ
อย่างแรก ฉันต้องทำสิ่งที่ฉันควรทำมานานแล้ว
ฉันอ่านความจริงของคุณแล้ว
และฉันเข้าใจว่า ทำไมคุณถึงไม่ต้องการให้ฉันช่วย
แต่ฉันเองก็มีความจริง
ที่ทำให้ฉันอยากช่วยคุณ
ฉันก็เหมือนคุณ มันยากที่จะพูดมันออกมา
คือว่า...
ตอนฉันห้าขวบแม่ฉันเสียชีวิต
และแม่ส่งต่อ พลังการมองเห็นวิญญาณมาให้ฉัน
จากนั้นก็เกิดสงครามโลก
และพ่อฉันก็เสียชีวิตในสนามรบ
ฉันกลายเป็นเด็กกำพร้า
และช่างเป็นความโชคร้าย
ฉันมองเห็นวิญญาณได้
แต่ฉันมองไม่เห็นพ่อแม่ของตัวเอง
ฉันอยู่คนเดียวและฉันอ้างว้าง
ไม่มีเหตุผลเพื่อมีชีวิตอยู่ต่อไป
วันนั้น ตอนที่ฉันกำลังจะยอมแพ้กับชีวิต
หยุดก่อน ที่รัก
ออกไปค้นหาเหตุผลเพื่อมีชีวิตอยู่
อย่าปล่อยให้ความอาดูรทำคุณหวาดกลัว
และออกตามหาความสุข
ตกในห้วงภวังค์แห่งรัก
ปลดปล่อยความรู้สึกให้พุ่งทะยานไป
ความรักจะเยียวยาทุกความเศร้าใจ
หยุดก่อน ที่รัก
ออกไปค้นหาเหตุผลเพื่อมีชีวิตอยู่
อย่าปล่อยให้ความอาดูรทำคุณหวาดกลัว
และออกตามหาความสุข
ตกในห้วงภวังค์แห่งรัก
ปลดปล่อยความรู้สึกให้พุ่งทะยานไป
ความรักจะเยียวยาทุกความเศร้าใจ
ฟังฉันสิ
ฟังเสียงจากฉัน
ฟังฉัน โอ้ที่รัก
ฟังฉันสิ
ฟังเสียงจากฉัน
ฟังฉัน โอ้ที่รัก
สวัสดีครับ
เปียโนเสียงเพี้ยนน่ะ
- วันนี้หยุดครับ - ไม่เป็นไรค่ะ
ไว้ฉันมาใหม่วันหลัง
นี่คุณ
ไหนๆ คุณก็มาแล้ว ให้ดนตรีปัดเป่าความเจ็บปวดไหม
ฉันคือคนรักของคุณ ลองสัมผัสดูสิ
ฉันเองที่เต้นเป็นจังหวะในหัวใจเธอ
เธอจะรู้เมื่อสัมผัสได้ถึงฉัน
ฉันอยู่ในช่วงขณะหนึ่งที่ผ่านไป
ในความมืดมิดที่อยู่ในสายตาเธอ
ฉันจะเป็นแสงอรุณให้เธอ
เป็นแสงที่สาดส่องที่รอเธออยู่
ภายใต้ม่านหมอก
ค้นหาสิ่งที่เธอทำหาย
ฉันคือเส้นทาง ช่วยนำทางให้เธอ
ฟังฉันสิ
ฟังเสียงจากฉัน
ฟังฉัน โอ้ที่รัก
ฟังฉันสิ
ฟังเสียงจากฉัน
ฟังฉัน โอ้ที่รัก
เขาร้องเพลงภาษาอะไรน่ะ
ผมว่าภาษาฮินดีนะ
จะสำคัญอะไรล่ะ ดนตรีก็คือดนตรี
ก็จริงนะ
ฉันคือพรหมลิขิตของเธอ
ร้อยเรียงฉันไว้ในคำพูดเธอ
ฉันพูดกับเธอไม่ได้ เพราะฉันนั้นไร้เสียง
โปรดฟังฉัน จากเสียงหัวใจเธอ
ฉันคือชีวิต เธอจงใช้ชีวิต
ฉันคือน้ำตาของเธอ ดื่มฉันเถิดนะ
หัวใจฉันแหลกสลายเหมือนกับฝันไป
เศษเสี้ยวใจปลิวกระจาย ช่วยเก็บฉันขึ้นมาที
ฉันคือคนที่อยู่ในตัวเธอ
เธอเป็นดั่งกายของฉัน
ฟังฉันสิ
ฟังเสียงจากฉัน
ฟังฉัน โอ้ที่รัก
ฟังฉันสิ
ฟังเสียงจากฉัน
ฟังฉัน โอ้ที่รัก
ตอนที่คุณมาขอให้ฉันช่วย
ฉันรู้ว่าคุณจำฉันไม่ได้
ฉันเป็นเพียงใบหน้า ที่คุณจำไม่ได้ในหมู่ฝูงชน
ที่เข้ามาเพื่อฟังดนตรีคุณ
แต่สำหรับฉัน คุณเป็นมากกว่าพระเจ้า
ดนตรีของคุณสร้างความหวังครั้งใหม่ให้ฉัน
เปิดทางเพื่อให้ฉันได้มีชีวิตอยู่
ชีวิตฉันเป็นหนี้คุณ อายุช
คุณคือจุดหมาย ให้ชีวิตที่ไร้เป้าหมายของฉัน
อาจเป็นสาเหตุที่ดนตรีของคุณ ไม่ยอมให้ฉันตาย
ฉันจะได้ปกป้องคุณ และดนตรีของคุณให้คงอยู่
คุณพระช่วย นี่คืออะไร
เกิดอะไรขึ้น
ไม่เจ็บเหรอ
คุณเขียนอะไรตลอดเวลาเลย
เอชซีเอช 66
- คืออะไรคะ - ผมเองก็ไม่รู้เหมือนกัน
ผมรู้สึกเหมือนมีใครบางคนเขียนบนนิ้วผม
และผมพยายามขจัดความรู้สึกนี้ โดยการเขียนลงกระดาษ
แต่ว่า...
ไม่ว่าจะพยายามเขียนกี่ครั้ง ผมก็ขจัดความรู้สึกนี้ออกไปไม่ได้
มันยังคงอยู่
ยิ่งพยายามแก้ปมปัญหา
มันก็ยิ่งซับซ้อนมากขึ้น
สิ่งที่ผมไม่เข้าใจคือ...
ถ้าเราจะไขปัญหานี้ เราต้องเริ่มจากตรงไหน
อาจต้องเริ่มจากจุดเริ่มต้นของทุกอย่าง
- อะไรนะ - จำที่คุณพูดได้ไหม
มีประตูหลายบานในบ้านที่คุณไม่เคยเปิด
และคุณไม่รู้ว่ามีอะไรอยู่ในนั้น
ใช่
เราต้องสำรวจบ้านหลังนี้ก่อน
อาจมีความลับซ่อนอยู่ หลังประตูพวกนั้นก็ได้
เธอคือเมเฮร์ วาเดียสินะ
จะเป็นไปได้ยังไง
โรส คนนี้ไม่ใช่เมเฮร์ วาเดียที่มาหาผม
นี่ไม่ใช่เธอ
แต่ที่รูปเขียนไว้ว่าเมเฮร์ วาเดีย หลานสาวของคุณวาเดียนะ
แล้วผู้หญิงที่มาหาผม และแสดงตัวว่าเป็นเมเฮร์ วาเดีย
และพยายามฆ่าผม เป็นใครกัน
(ช่วงหยุดพักครึ่งเรื่อง)
(แชปเปลล์ ลอนดอน)
ผู้หญิงที่เราไม่รู้จักเลย
มาหาคุณโดยแสดงตัว ว่าเป็นเมเฮร์ วาเดียเหรอ ทำไมกัน
เธอต้องการฆ่าคุณ ทำไมนะ
เธออยากพิสูจน์อะไรบางอย่าง กับพวกคนดี
คนดีพวกนั้นเป็นใครกัน
ถึงเราจะหาข้อมูลเรื่องผู้หญิงคนนั้นได้
แล้วเราจะได้อะไรจากเรื่องนั้นล่ะ
วิญญาณร้ายพวกนี้ไม่เคยเผยตัวตนเลย
พวกเขาหลบซ่อนตัว
ซ่อนอยู่ในความมืด และเติมเต็มความปรารถนา
เพื่อจะไล่พวกเขาออกไป
เราต้องรู้ให้ได้ว่าพวกเขาเป็นใคร และต้องการอะไร
เหมือนเราต้องจับโจร เพื่อหยุดการขโมยของ
ต้องมีสักทางเพื่อจะได้รู้ว่าเธอเป็นใคร
เดี๋ยวนะ
กระเป๋า เธอเอากระเป๋ามาที่นี่
และผมซ่อนกระเป๋าไว้
กระเป๋าอยู่ไหน
นี่เป็นหนังสือเดินทางของอินเดีย
ออกให้โดยเมืองการาจี ปี 1919
ไม่ว่าเธอจะเป็นใคร เธอไม่ได้อยู่ที่นี่มานานกว่าสองปีแล้ว
แต่ปัญหาคือหนังสือเดินทาง ไม่มีน้ำหนักพอจะระบุตัวตนได้
ยังมีทางอยู่นะ
ถ้าเธอเป็นคนอินเดีย เรือของเธอ ต้องจอดเทียบท่าที่เซาท์แฮมป์ตัน
- เราหาข้อมูลจากที่นั่นได้ - จริงด้วย
มีเจ้าหน้าที่ตรวจคนเข้าเมือง ที่เซาท์แฮมป์ตันซึ่งฉันเคยช่วยเขา
เขาน่าจะช่วยเราได้
มีรถไฟขบวนสี่ทุ่มคืนนี้ไปเซาท์แฮมป์ตัน
ผมจะไปเจอคุณที่สถานีนะ
จับมือล้อมวงกุหลาบ
มีดอกไม้เต็มกระถาง
ฉันแกล้งเธอ
พวกเราล้มลง
จับมือล้อมวงกุหลาบ
มีดอกไม้เต็มกระถาง
ฉันแกล้งเธอ
พระเจ้าช่วย
มากับผม
หน้าเดียวกันเลย
นี่เป็นการเตือน
วิญญาณกำลังพยายามเตือนเรา
เห็นนี่ไหม
นี่เป็นสิ่งที่พวกเขาเขียนไว้ในวันนั้น
มีเขียนเป็นภาษาอังกฤษข้างล่าง
ตอนแรกเป็นสีดำ จากนั้นคุณจะตาย
ฉันรู้ว่าพวกเขาพยายามบอกอะไร
นี่คือภาพวาดของการระบาด ของโรคที่ชื่อว่า กาฬมรณะ
ในปี 1347
โรคระบาดแพร่กระจายในมองโกเลีย
เป็นสาเหตุ...
ที่เป็นหน้าชาวมองโกเลีย
และถูกเขียนเป็นภาษามองโกเลีย
กระทั่งปี 1348 มันแพร่มาถึงอังกฤษโดยชาวเรือ
โรคระบาดนี้อันตรายมาก
คนที่ติดเชื้อโรคนี้ จะตายในสามวัน
นี่เป็นการเตือนที่ชัดเจนมาก
ดูพระจันทร์ตรงนี้สิ
และข้างล่างไม่มีเงาสะท้อน
นี่เป็นใบหน้าที่สมบูรณ์
แต่เงาสะท้อนตรงนี้กลับเป็นสีดำ
วิญญาณพยายามบอกผมว่า ผมจะมีชีวิตเหลืออีกสามวัน
สามวันเหรอ
ไร้สาระ
ตอนแรกเป็นสีดำ จากนั้นคุณจะตาย
ดูสิ อย่างที่ผมบอก
พวกวิญญาณทำให้ผมมีรอยสีดำ
ดูพระจันทร์สิ
สามวันหลังจากนี้จะเป็นคืนเดือนมืด
ภายในสามคืน ร่างกายผมจะเป็นสีดำ
อย่างแรกผมจะเป็นสีดำ จากนั้นผมจะตาย
ผมจะตาย
คุณเข้าใจไหม
เราแพ้แล้ว โรส
เราแพ้วิญญาณพวกนั้นแล้ว
เราไม่มีทางรู้ได้ว่า ผู้หญิงคนนั้นคือใครในสามวัน
หรือทำไมเธอถึงอยากแก้แค้นผม
เราได้แต่เดินวนหาทางออกไม่ได้
เราแพ้แล้ว
ไม่มีทางชนะเลย
คุณกำลังยอมแพ้นะ
ไหนบอกฉันสิ
คุณยอมแพ้ใช่ไหม
ก่อนที่คุณจะยอมแพ้ คุณควรรู้ไว้ว่ามีคนตายไปแล้วที่ยอมแพ้
รู้ไหมคนนั้นคือใคร
ผู้หญิงที่รักคุณสุดหัวใจไงล่ะ
ฉันกำลังยืนอยู่ระหว่างคุณ กับความตายนะ อายุช
ความตายจะพรากคุณไปจากฉันไม่ได้นะ
เธออยู่ในทุกลมหายใจของฉัน
ฉันจะเป็นเส้นทางให้เธอ
อย่าได้ทอดทิ้งฉันไป
ฉันจะเป็นที่พักพิงให้เธอ
เธอจะอยู่กับฉันตลอดไป
สัญญากับฉันนะ
รักฉันให้มากขึ้นกว่าเดิมอีกนิด
มากกว่าที่เธอเคยรัก
ไม่มีเธอแล้ว ชีวิตฉันก็ไร้ความหมาย
เธอคือโลกทั้งใบของฉัน
ความหวังและพลังศรัทธาของฉัน
(เซาแทมป์ตัน 121 ไมล์)
เธอคือผืนฟ้าของฉัน
(เชื้อเพลิงเอทานอล)
สวัสดีครับ
ดีจริงนะครับ คืนนี้เหมาะแก่การขับรถเล่นมาก
ค่ะ แค่ต้องการน้ำมันเพื่อทำฝันให้เป็นจริง
คุณผู้หญิงมีอารมณ์ขันเหมือนกันนะครับ
เป็นเรื่องที่ดีครับ
ผมจะให้กุญแจสำรองปั๊มไว้นะครับ
ไม่อยากให้การขับรถเล่นของคุณ ต้องหยุดกลางทาง
เพราะน้ำมันหมดถัง
สวัสดีครับ
คุณเป็นอะไรรึเปล่า
ให้ตายสิ
อายุช ระวังด้วยนะ
โรส ข้างล่างคุณ
ลืมเรื่องกุญแจซะ เราต้องไปจากที่นี่
เปิดถังน้ำมันๆ
เธอไม่ยอมให้เราไปถึงที่หมายง่ายๆ
แต่การที่เธอพยายามหยุดเรา แสดงว่าเรามาถูกทางแล้ว
(เซาแทมป์ตัน)
โรส ผู้หญิงคนนี้เลย
เธอแสดงตัวเป็นเมเฮร์ วาเดีย
เราเจอสิ่งที่ตามหาแล้ว
"ชื่อ ดีน่า ชอว์"
"สัญชาติ อินเดีย"
เธอได้รับเชิญจากอินเดีย เพื่อมาเรียนมหาวิทยาลัยยอร์ก
มหาวิทยาลัยยอร์กเหรอ
(ยอร์ก)
น้ำท่วมครับ กำลังซ่อมสะพานบนถนนเส้นนี้อยู่
แต่เราต้องรีบไปยอร์กค่ะ
คุณผู้หญิง ถ้าสะพานพัง คุณก็ไปไม่ได้ครับ
ถนนเส้นนี้จะเปิดเร็วที่สุดก็พรุ่งนี้เช้า
คุณควรพักโรงแรมใกล้ๆ จนกว่าจะเช้าครับ
เป็นผมจะทำอย่างนั้น
อีกแค่หนึ่งคืน
เหลืออีกแค่หนึ่งคืน จากนั้นก็...
เราต้องปราบวิญญาณพวกนั้นในหนึ่งคืน
คุณมั่นใจตัวเองขนาดนั้นเลยเหรอ
ไม่ใช่ฉันหรอก
แต่เป็นความรักที่ฉันมี
พระเจ้าประทานความรักให้ฉันแล้ว
พระองค์จะมอบแนวทางเพื่อรักษามันไว้
จะมีพระเจ้าหรือไม่มี ผมจะได้รู้เมื่อผมตาย
แต่โชคดี ผมได้นางฟ้าของพระองค์แล้ว
ไม่ใช่เรื่องแปลกเหรอ
ขอบคุณความมืดมิด ที่ทำให้ผมได้พบแสงที่สาดส่อง
คุณรู้การพูดให้ประทับใจ
แต่มันเป็นความจริงนะ
ผมไม่รู้จะขอบคุณยังไงดี
คนรักกันไม่ต้องขอบคุณหรอก
แต่ถ้าคุณอยากขอบคุณ มีอยู่วิธีหนึ่ง
เข้าใจแล้ว
ยังไงล่ะ
เมื่อผ่านเรื่องนี้ไปแล้ว
ฉันอยากให้คุณแต่งเพลงให้ฉัน
ด้วยความรักที่คุณมี
ไม่คิดว่าผมจะแต่งไว้แล้วเหรอ
จริงเหรอคะ
ใช่ครับ
ร้องให้ฉันฟังสิ
- ตอนนี้เลย - ฟังนะ
ไม่ใช่อย่างนี้
ร้องดีๆ สิ
อยู่กับฉันเถอะนะ
อยู่กับฉันนะเธอ
ในค่ำคืนนี้ ขอให้เธอได้อยู่กับฉัน
อยู่กับฉันเถอะนะ
อยู่กับฉันนะเธอ
ในค่ำคืนนี้ ขอให้เธอได้อยู่กับฉัน
สองเราจะได้หลอมรวม
สองใจจะได้รวมเป็นหนึ่งเดียว
พระจันทร์เสี้ยวที่ขอบฟ้า
สาดแสงส่องตาฉันข้ามราตรี
เมฆเอ๋ย ได้โปรดฟังคำขอจากฉัน
อย่าบดบังดวงดารา ให้จมหายไปในความมืด
อยู่กับฉันเถอะนะ
อยู่กับฉันนะเธอ
ในค่ำคืนนี้ ขอให้เธอได้อยู่กับฉัน
สองเราจะได้หลอมรวม
สองใจจะได้รวมเป็นหนึ่งเดียว
แม้นความตายก็ไม่อาจเข้ามาใกล้ฉันได้
มาเถิด เรามาหลบซ่อนบางส่วนของชีวิต
มีชีวิตอย่างนิรันดร์ในค่ำคืนนี้
เราอย่าได้พลาดโอกาสครั้งนี้ในชีวิต
อยู่กับฉันเถอะนะ
อยู่กับฉันนะเธอ
ในค่ำคืนนี้ ขอให้เธอได้อยู่กับฉัน
สองเราจะได้หลอมรวม
สองใจจะได้รวมเป็นหนึ่งเดียว
อายุช
ขอโทษครับ
ช่วยปลดล็อกประตูให้ผมทีครับ
สวัสดีครับ
สวัสดี อยากให้ช่วยเหรอ
อายุช
สวัสดี
กำลังมองหากุญแจ เพื่อออกจากบ้านใช่ไหม
มาทานข้าวกับเราก่อนสิ
ผมเอง โรส ไม่เป็นไรนะ ผมเอง
ทั้งหมดคือกับดัก ตั้งแต่ตำรวจที่ปิดถนนจนถึงโรงแรมนี้
ทุกคนที่เราเจอตายไปหมดแล้ว
วิญญาณพยายามทำให้เราสับสน
พยายามทำให้เราไม่ให้ไปถึงจุดหมาย
พยายามถ่วงเวลาเรา เธอรู้ว่าเรามีเวลาเหลือแค่หนึ่งคืน
เราต้องออกไปจากที่นี่ ไปกันเถอะ
เร็วเข้า
(วิทยาลัยดนตรีและศิลปะการแสดง ยอร์ก)
- คุณบอกว่าไดน่า ชอว์เหรอ - ค่ะ
- เธอเป็นนักเรียนชาวอินเดียนี่ - ใช่ค่ะ คนนั้นเลยค่ะ
ผมจำได้ เธอเป็นนักเรียนที่ฉลาด
เธอมีสุขภาพที่ไม่ดีนัก
ผมเชื่อว่าเธอหัวใจรั่ว
น่าสงสาร
มีอยู่คืนหนึ่งที่เธออาการไม่ดี
ผมโทรแจ้งเพื่อนอาจารย์ และพาเธอส่งโรงพยาบาล
แต่เธอไม่กลับมา เป็นเรื่องที่แปลกมาก
ขอบคุณสำหรับข้อมูลค่ะ อาจารย์
ฉันขอถามได้ไหมว่าโรงพยาบาลอะไรคะ
โรงพยาบาลยอร์กเจนเนอรัล
(โรงพยาบาลยอร์กเจนเนอรัล)
คุณพระช่วย
เป็นไปได้ยังไง
อะไร อะไรเป็นไปได้
- อายุช รอที่นี่นะ เดี๋ยวฉันมา - ทำไมล่ะ
โรส บอกผมก่อน
โรส
อายุช จำสถานที่ที่เมเฮร์ พาคุณมาหลังวางยาคุณได้ไหม
- คุณจำได้ไหม - เดี๋ยวนะ โรส
บอกก่อนว่าเกิดอะไรขึ้น
ขอล่ะ อายุช ฉันจะเล่าให้ฟังทุกอย่าง
- แต่คุณจำที่นั้นได้ไหม - ใช่ ผมจำได้
ไปที่นั่นกัน เราไม่มีเวลาแล้ว
เร็วเข้า อายุช
แน่ใจนะว่าเธอพาคุณมาที่นี่
ครับ ผมจำได้ชัดเจนเลย
นี่มันเรื่องอะไรกัน
อายุช เราเคยคิดว่าวิญญาณกำลัง ลงโทษคุณสำหรับเรื่องที่ทำผิดพลาด
แต่เราคิดผิด
ทุกสิ่งที่เกิดขึ้นกับคุณไม่ใช่ความผิดของคุณ
แต่เป็นของฉัน
ตอนที่ฉันเพิ่งเข้าวิทยาลัย
ฉันต้องจากบ้านที่แมนเชสเตอร์เพื่อมายอร์ก
ฉันเริ่มใช้ชีวิตอยู่กับนาฟิซา ในบ้านพักของเธอ
ฉันรู้จักนาฟิซาตั้งแต่เปิดเรียน
แต่ฉันได้เจอวสุธาที่นั่นด้วย
เธออยู่กับเราในบ้านพักหลังเดียวกัน
เธอเป็นชาวอินเดีย
พ่อเธอเป็นทนายที่ร่ำรวยในเดลี
ที่จริงไม่ใช่แค่ฉันกับนาฟิซา
ขนาดวสุธาก็มาฟังคุณเล่นดนตรี
ดนตรีเล่นอยู่ทางนั่นนะ เธอมาดูอะไรตรงนี้
ฉันกำลังดูสาวน้อยที่กำลังหลงรักนักเปียโน
ไม่รู้เหมือนกัน
ทำไมเธอถึงได้ตกหลุมรัก
คนที่เธอไม่เคยเจอ หรือคุยกันมาก่อนนะ
อาจเป็นรักแรกพบ
หรือในกรณีนี้ ต้องเรียกว่าหลงรักตั้งแต่โน้ตตัวแรก
คุณไม่ยิ้มเลย
มีอะไรรึเปล่า
เราต้องหยุดเรื่องนี้ วสุธา
เรื่องนี้...
เรื่องคุณกับผม จะเป็นแบบนี้ต่อไปไม่ได้
หยุดเหรอ
ฉันรักคุณนะ
- คุณรู้ใช่ไหม - ผมรู้
และผมก็รักคุณมาก แต่ว่า...
คุณก็รู้ว่าผมแต่งงานแล้ว
และการที่ทำอะไรลับหลังจูเลียตลอดเวลา
มันทำให้ผมรู้สึกผิดมาก
ลับหลังจูเลียเหรอ
คุณได้ฟังเสียงหัวใจตัวเองไหม ริชาร์ด
ผู้หญิงคนนั้นไม่ได้รักคุณนะ
เธอไม่สนใจใยดีคุณด้วย
แล้วยังจะรู้สึกผิดเรื่องของเราอีกเหรอ
ผมทำแบบจูเลียไม่ได้ วสุธา
ผมไม่ใช่เธอ
ผมไม่อาจทำเป็นไร้ความรู้สึกหรือไม่ใส่ใจได้ ถึงเธอจะเป็นอย่างนั้นก็ตาม
ผมไม่ใช่คนที่จะทำเรื่องไม่ดีแบบนั้นได้
มันไม่ใช่ผม
ขอโทษด้วยสำหรับเรื่องนี้
ไม่เอาน่า วสุธา
เกิดอะไรขึ้นเหรอ
นี่ก็หนึ่งสัปดาห์แล้วนะ
เธอไม่ยอมกิน ไม่ยอมนอนเลย
ไม่ไปวิทยาลัยด้วย
ลุกเถอะ
ลุกขึ้นและมากับเรานะ
ฉันไม่อยากไปไหนทั้งนั้น
พวกเธอออกไปเถอะ
แต่วสุธา...
ออกไปเถอะ
ช่วยออกไปที
เรารู้ได้จากสภาพของวสุธา
ต้องมีเรื่องไม่ดีเกิดขึ้น ระหว่างเธอกับริชาร์ดแน่
วสุธาไม่ยอมพูดกับเรา
หรือออกจากห้องของเธอหลายวัน ข้าวปลาก็ไม่กิน
จนกระทั่งวันหนึ่ง
เธอก็ดูมีความสุข ทั้งๆ ที่แต่ก่อนเธอเศร้า
ซาลิมกับกลอนเขาเนี่ยนะ
ทายสิ เพื่อนรักทั้งสอง
- อะไร - ริชาร์ดขอฉันแต่งงาน
และฉันตอบตกลงเขา
- ฉันกำลังจะแต่งงาน - อะไรนะ
แต่ริชาร์ด...
เขาแต่งงานแล้วไม่ใช่เหรอ
- แล้ว... - ไม่อีกแล้ว
ภรรยาทิ้งเขาไปแล้ว
เธอทิ้งจดหมายให้เขาและตัดความสัมพันธ์
ตอนนี้เขาโสดและเขาก็เป็นของฉัน
ตายจริง ข่าวดีมากนะเนี่ย
ฉันดีใจกับเธอด้วยนะ
เยี่ยมไปเลย นี่คือสิ่งที่เธอต้องการ วสุ
งานเลี้ยงดูพิเศษมาก
ก็ผมแต่งงานกับผู้หญิงคนพิเศษ
อย่างน้อยสิ่งที่ผมทำได้ เพื่อฉลองงานหมั้นของเรา
คือจัดงานเลี้ยงสุดพิเศษ
เราต้องขอตัวก่อนนะ
ผมอยากพาคู่หมั้นไปอวดเพื่อนๆ หน่อย
- ค่ะ - เจอกันนะ
- เดี๋ยวฉันมานะ - ได้สิ
ขอแนะนำให้รู้จักวสุธา
มาคุยกันเถอะ
ขอโทษค่ะ
โรส ขอโทษนะคะ
- มีอะไร - นาฟิซา ฉันต้องคุยกับเธอเดี๋ยวนี้เลย
เขาน่ารักมากค่ะ
มีอะไรเหรอ โรส
เราต้องออกจากงานเลี้ยงนี้ ฉันบอกเธอตอนนี้ไม่ได้
- ตอนนี้เลยเหรอ - มาเร็ว
โรส
พอเลย โรส หยุดเลยนะ
นี่มันเรื่องไร้สาระอะไรกัน
ภรรยาของริชาร์ดไม่ตาย
เธอทิ้งเขาไป
ฉันรู้เรื่องนั้น
แต่ทุกสิ่งที่ฉันเห็นและได้ยินวันนี้ โกหกไม่ได้
วิญญาณของจูเลียบอกฉันว่า วสุธาฆ่าเธอ
และเธอบอกฉันด้วยว่าวสุธาฝังเธอไว้ที่ไหน
วสุธายังใช้เครื่องพิมพ์ดีดของเรา
เพื่อพิมพ์จดหมายให้ริชาร์ดแทนภรรยาเขา
เธอเขียนว่าเธอจะไปจากเขา และไม่มีใครสงสัยเลยว่าเธอถูกฆ่า
เลิกพูดไร้สาระได้แล้ว โรส
เธอคือวสุธาของเรานะ วสุของเรา
เธอไม่ฆ่าใครหรอก
และเธอจะใช้เครื่องพิมพ์ดีดไหนก็ได้ โรส
ไม่ นาฟิซา
ตัวอักษร "เอ็น" ที่เครื่องเรามันเลอะ
และเธอบอกว่าตัว "เอ็น" ในจดหมายก็เลอะเหมือนกัน
แล้ววสุธาจะทำแบบนั้นไปทำไม
เพราะความจำเป็น ทำให้คนทำอะไรก็ได้ นาฟิซา
พระเจ้า
นี่เป็นเรื่องเลวร้ายนะ โรส
เราจะทำยังไงกันดี
ภรรยาคุณบอกฉันว่า จดหมายที่คุณพบมีตัว "เอ็น" ที่เลอะ
ซึ่งเป็นข้อพิสูจน์ว่าถูกพิมพ์จากเครื่องของฉัน
คุณลองพิมพ์ดูได้ค่ะ
คุณพูดถูกจริงด้วย
ตัว "เอ็น" เลอะจริงๆ
จดหมายนี้ถูกพิมพ์ด้วยเครื่องพิมพ์ดีดคุณ
บอกหน่อย ภรรยาผมถูกฝังไว้ตรงไหน
โรส วสุธารู้เรื่องแล้ว
วสุธารู้ว่าเธอไปเจอริชาร์ด
รู้ได้ยังไง
เธอเห็นว่าเครื่องพิมพ์ดีดหายไป
และเธอบังคับให้ฉันบอกเธอทุกอย่าง
จากนั้น...
เธอบอกว่าขอตายดีกว่าจะทิ้งริชาร์ดไป
พระเจ้าช่วย
- เธออยู่ไหน - เธอขังตัวเองอยู่ในห้อง
- วสุธา - วสุ
เปิดประตูวสุธา
- วสุธาได้โปรด - วสุธา คุยกับเราสิ
อย่าทำอะไรโง่ๆ นะ วสุธา เปิดประตู
โรส
วสุธา
ฉันโทรเรียกรถพยาบาล
วันนี้ พอคุณพาฉันมาที่โรงพยาบาล
ฉันสอบถามและได้รู้
ว่านักเรียนศิลปะที่ชื่อดีน่า ถูกนำเข้าโรงพยาบาลวันเดียวกัน
ตอนที่เรานำวสุธามาโรงพยาบาล
ในห้องพยาบาลห้องเดียวกัน ห่างกันเพียงสองเตียง
คุณกำลังชดใช้สิ่งที่ฉันทำผิดพลาด
เธออยากแก้แค้นด้วยการฆ่าคุณ
ฉันขอโทษจริงๆ อายุช ฉันขอโทษ
โรส ไม่ใช่ความผิดคุณหรอก
ถ้าเธอฆ่าภรรยาเขา เพื่อจะแย่งคนที่เธอรักได้
และยอมตายหลังจากสูญเสียความรักนั้นไป
จากนั้นยังพยายามจะแย่งคนที่คุณรักไป
เธอคนนั้นต้องเป็นคนที่ชั่วร้ายมาก
คิดสิ เธอที่มีแต่ความเกลียดชัง
ตอนนี้เธอทำร้ายคุณไม่ได้
เราได้เห็นเธอแล้ว รู้แล้วว่าเธอเป็นใคร
ฉันจะไปกับนาฟิซา และเชิญหลวงพ่อออกุสตุสมาที่นี่
ให้ได้อำนวยพรบ้านหลังนี้ และปัดเป่าวิญญาณร้ายด้วย
จากนั้นทุกอย่างจะกลับมาปกติ
โอเคไหม
โอเค
กลับมาเร็วๆ นะ
ผมชินกับการมีคุณอยู่ด้วย
อย่างน้อยคุณก็ทำตัวดีขึ้นนะ
นั่นใครน่ะ
โรสเหรอ
นาฟิซาๆ
พระเจ้าช่วย นาฟิซา
เกิดอะไรขึ้น
ขอบคุณ
ผมคิดว่าเราต้องเย็บแผลนี้นะ แผลลึกมากเลย
ได้ค่ะ คุณหมอ
โชคดีนะที่ไม่มีการบาดเจ็บภายใน
วันนี้คุณกลับบ้านได้ แต่จำไว้ว่าต้องพักผ่อนมากๆ นะ
ผมจะทำการศัลยกรรมเพื่อดูแลแผลนี้นะ
พยาบาล เย็บแผลเลย
(เอชซีเอช 19)
คุณเขียนอะไรตลอดเวลาเลย
เอชซีเอช 66
คืออะไรคะ
ขอโทษค่ะ คุณพยาบาล
ตัวอักษรและเลขนี้คืออะไรคะ
เอชซีเอชคือโรงพยาบาลโฮลีครอส
เลข 19 คือเลขเตียงค่ะ
และเตียง 66 อยู่ตรงไหนคะ
เดินตามโถงทางเดินและขึ้นบันไดไป
อยู่ห้องพยาบาลที่เจ็ดค่ะ
(เอชซีเอช 66)
ผมรู้สึกเหมือน มีใครบางคนเขียนมันบนนิ้วผม
และผมพยายามขจัดความรู้สึกนี้ โดยการเขียนลงกระดาษ
จะมีเสียงแปลกๆ
เสียงเบาๆ แต่เป็นเสียงสูง
เตียง 66 เป็นยังไงบ้าง
เหมือนเดิมค่ะคุณหมอ
น่าสงสารพ่อหนุ่ม ชีวิตแขวนอยู่บนความเป็นและความตาย
ไม่รู้ว่าร่างกายจะทนได้อีกนานแค่ไหน
ร่างกายเขาทรุดลงเรื่อยๆ
ใกล้สิ้นเดือนเราต้องตัดสินใจเรื่องเขาแล้ว
ผมต้องถอดเครื่องพยุงชีวิต
พระคัมภีร์และไม้กางเขนที่วางใกล้เขา
ช่วยปกป้องเขามาโดยตลอด มากกว่าที่ยาทำได้เสียอีก
แต่ว่านะ...
ผมคิดว่าได้เวลาเอาออกไปแล้วล่ะ
คุณเป็นเหมือนฟลอเรนซ์ ไนติงเกล สำหรับเขา
เขาเป็นคนที่โชคดีมาก
ตอนนี้ฉันเข้าใจทุกอย่างแล้ว อายุช
ทุกอย่างเลย
ตอนนี้ไม่มีใครสามารถหยุดฉัน ให้ปกป้องคุณได้
ความเกลียดชังของวสุธาด้วย
โรส เธอไปไหนมา
- โรสๆ - มากับฉัน
- โรส - แค่มากับฉัน
โรส
- อะไร - แค่มากับฉัน นาฟิซา
โรส นี่มันเรื่องอะไร เกิดอะไรขึ้น
มองภาพวาดบนผนังดีๆ สิ
มีความเชื่อที่ว่าเมื่อร่างกายเราหลับ ดวงจิตของเราจะตื่น
และยังล่องลอยออกจากร่างด้วย
แต่เมื่อแยกออกจากร่างแล้ว
แสงสีขาวจะรักษาสายสัมพันธ์ ของร่างและดวงจิต
ตราบใดที่สายสัมพันธ์ยังอยู่ ดวงจิตจะกลับเข้าร่างได้ใหม่
แต่หากสายสัมพันธ์ขาดลง ดวงจิตกับร่างจะแยกจากกัน
ร่างไม่สามารถอยู่ได้หากขาดดวงจิต และจะเริ่มออกตามหา
ฉันเข้าใจนะ แต่ทำไมเธอมาบอกฉันเรื่องนี้
เพราะคนที่ฉันคิดว่าเป็นอายุช คือดวงจิตของเขา
- อะไรนะ - เขาถูกแยกออกจากร่าง
พูดอะไรของเธอเนี่ย
คนไข้บนเตียงหมายเลข 66 ที่โรงพยาบาลโฮลีครอสคืออายุช
เขาอยู่ในภาวะโคม่า
วิญญาณของวสุธารู้ในสิ่งที่ฉันไม่รู้
นั่นเป็นสาเหตุให้ร่างของอายุช พยายามติดต่อดวงจิตอีกครั้ง
วิญญาณของวสุธาเข้ามาขัดขวาง
เธอต้องการให้ร่าง และดวงจิตของเขาแยกจากกัน
และฆ่าร่างนั้นทิ้งซะ
และทำให้ดวงจิตตกอยู่ในขุมนรกที่มืดมิด
นั่นคือการแก้แค้นของเธอ
พระเจ้า
แล้วเราทำยังไงดีล่ะ
เราต้องรวมดวงจิต และร่างของอายุชเข้าด้วยกัน
แต่มันไม่ใช่เรื่องง่ายเลยนะ
วสุธาไม่มีทางให้เป็นแบบนั้นแน่ โรส
ฉันมีแผน แต่ฉันต้องให้เธอช่วย
เธอต้องส่งจดหมายฉบับนี้ให้อายุช
แต่ไม่ใช่ตอนนี้
ให้ส่งก่อนพระอาทิตย์ขึ้น
เรื่องนี้สำคัญนะ ช่วยเข้าใจด้วย
ส่งก่อนพระอาทิตย์ขึ้นเหรอ
แต่โรส เธอบอกว่า นี่เป็นคืนสุดท้ายของอายุชนี่
ฉันรู้
ฉันรู้ทุกอย่าง
ช่วยจัดการให้ฉันนะ ที่เหลือฉันจัดการเอง
เธอจะทำอะไร โรส
- ฉันจะส่งร่างให้ดวงจิตของอายุช - ทำยังไงล่ะ
แกตายแน่
ขอโทษค่ะ คุณช่วยเปิดประตูให้หน่อยได้ไหม
คุณคะ ได้ยินฉันรึเปล่า ช่วยเปิดประตูให้ที
คุณคะ
โรส
- โรส - อายุช
โรส
อายุช
โรสๆ
โรส
โรส ช่วยผมออกไปจากตรงนี้ที
โรส
โรส ได้โปรด
โรส
โรส ได้โปรด
โรส ช่วยผมออกไปจากตรงนี้ที
พาผมออกไปจากตรงนี้ที โรส
อายุช
อายุช ลุกขึ้น
ลุกขึ้น อายุช ลุกขึ้น
เธอมองเห็นวิญญาญใช่ไหมล่ะ
ก็เลยยากที่จะซ่อนจากเธอ
นี่ไง
ฉันเผยตัวตนแล้วนี่ไง
ตอนนี้ร่างที่ไร้ประโยชน์ ของคนรักเธอ จะสู้กับเธอ
หลังจากคืนนี้ไป ดวงจิตของอายุช จะไม่มีวันได้รวมกับร่างได้อีก
และร่างนี้จะไม่ยอมให้เธอ ออกไปไหนจนกว่ารุ่งเช้า
ช่วยคนรักของเธอเลยสิ
ถ้าเธอทำได้
โรส
ฉันมาแล้ว โรส
โรส เธออยู่ไหน
โรส ฉันมีเรื่องสำคัญจะบอกเธอ
นาฟิซา
โรส
เธอไม่รอดจากฉันหรอก
เซอร์ไพรส์
โรส
ฉันจะตามหาเธอจนเจอ โรส
(ห้องสวดมนต์)
สวัสดี คุณผู้หญิง
ต้องการแท็กซี่ไหมครับ
โรส
ฉันรู้ว่าเธอซ่อนอยู่ในห้องสวดมนต์
เธอช่วยดวงจิตได้ แต่ร่างของเขาอยู่กับฉัน
ถ้าเธอไป ร่างนี้ก็จะตาย
กลับมาเถอะ โรส
มาสิ มาๆ
(ห้องรอ)
เด็กดี
ฉันเห็นความเจ็บปวดบนหน้าเธอ
ความเจ็บปวดที่ฉันเคยเจอมาก่อน
ฉันจะทำให้ร่างนี้เสียหายอย่างหนัก
เพื่อจะได้ปกป้องดวงจิตไว้ไม่ได้
เจ็บปวดใช่ไหมล่ะ
มองดูฉันตัดคนรักของเธอ เป็นชิ้นๆ นะ โรส
(ห้องพยาบาลที่เจ็ด)
ฉันจะตัดเขาเป็นชิ้นเล็กๆ อย่างช้าๆ เหมือนที่เธอทำใจฉันแตกเป็นเสี่ยงๆ
ตอนนี้เธอจะทำยังไง
เธอจะช่วยอายุชได้ยังไง
ไหนบอกฉันสิ
ด้วยอันนั้นเหรอ
เอาจริงเหรอ
ฉันรู้ว่าเป็นไปไม่ได้ที่จะมีชีวิตรอดจากที่นี่
ฉันถึงได้วางแผนเพื่อช่วยอายุชไว้แล้ว
เธอโกหก
ฉันต้องการให้เธอวุ่นวายอยู่กับฉันทั้งคืน
และฉันก็ทำสำเร็จ
และขณะที่ฉันช่วยร่างของอายุชไว้ได้
ตอนนี้ฉันจะทำสิ่งที่ทำไม่ได้ตอนมีชีวิตอยู่
ผู้ใดที่ไม่ได้รับการไถ่บาป เมื่อตายไป...
ต้องถูกข้ามไปอีกภพหนึ่ง
เธอไปกับฉัน
ไม่นะ ไม่
ไม่ๆ
ไม่
ไม่ๆ
อายุช
อายุช ฉันรู้ว่าฉันมองไม่เห็น หรือไม่ได้ยินคุณ
แต่ฉันรู้ว่าคุณเห็นฉัน
และได้ยินฉัน
โรสส่งจดหมายนี้มาให้คุณ
คุณอ่านดูนะ
โรส เธอไปอยู่ไหนมา
เธอต้องส่งจดหมายฉบับนี้ให้อายุช
ฉันจะรวมร่างและดวงจิตของอายุช
ทำยังไงล่ะ
โรส
โรส ไม่นะ โรส
ไม่นะ โรส ไม่นะ
คุณพระช่วย
พระเจ้า
- เรียกรถพยาบาล - อายุช
อายุชๆ
คุณหมอคะ เขาจะไม่เป็นอะไรใช่ไหมคะ
ผมยังตอบอะไรไม่ได้นะ
เขาเสียเลือดมาก ผมไม่คิดว่าเขาจะรอด
- โรส - ทำไมกัน อายุช
ทำไมคุณพยายามฆ่าตัวตาย
ครั้งล่าสุดที่ชีวิตผมแขวนอยู่ บนความเป็นกับความตาย
ผมคิดว่าถ้าได้กลับไปสภาพนั้นอีกครั้ง
ผมจะได้เจอคุณ
แล้วดูสิ โรส
ดูสิ
สิ่งที่ผมเชื่อเป็นความจริง
แบบนี้มันไม่ถูกต้อง อายุช
มันไม่ถูกต้อง
มันไม่ใช่เวลาของคุณที่จะมาภพนี้
คุณต้องกลับไปที่นั่น ที่โลกนั้น
ถ้าโลกนั้นขาดคนชื่ออายุชอีกสักคน ก็ไม่สำคัญอะไรหรอก
สำคัญสิ
อายุชคนนั้นช่วยฉัน จากความตายมาครั้งหนึ่ง
และอายุชคนนั้นมอบความหวังให้หลายๆ คน ผ่านเสียงดนตรีของเขา
ไม่มีคุณผมเหงาเหลือเกิน
ผมไม่อยากมีชีวิตอยู่
ทำไมคิดว่าฉันไม่ได้อยู่กับคุณล่ะ
ฉันอยู่กับคุณเสมอนะ
แล้วทำไมผมมองไม่เห็นคุณ
ทำไมผมสัมผัสคุณไม่ได้
ทำไมคุยกับคุณไม่ได้ล่ะ
ความรักไมใช่สิ่งที่มองเห็นได้
อายุช คุณสัมผัสมันไม่ได้เช่นกัน
คุณเพียงรู้สึกได้ถึงความรัก
ฉันอยู่ในใจคุณเสมอ
เพียงคุณพยายามเรียกชื่อฉัน
กลับไปนะ อายุช
และพยายามมองหาฉันในใจคุณ
คุณจะเจอฉันในนั้น
ฉันจะอยู่ตรงนั้นเสมอ
เธอคือผู้ที่หลับไหล เธอคือความฝันของฉัน
ภาพของเธอยังคงติดตา
ไฟของเธอยังคงลุกโชน
อยู่ในเถ้าธุลีของฉัน
ฉันหัวเราะในยามที่เธอสุข
ฉันร้องไห้ในยามที่เธอเศร้า
ฉันตื่นขึ้นมาพร้อมเธอ
และหลับไปพร้อมกัน
ชีวิตและความตายของฉัน
เธอคือทุกสิ่งที่ฉันมี
หากขาดเธอไป ชีวิตฉันก็ไร้ซึ่งความหมาย
เธอเป็นทุกอย่างสำหรับฉัน
เธออยู่ในใจฉัน ที่รัก
ไม่เหลือที่ว่างในใจอีกแล้ว
เธอแผ่ซ่านไปทั้งจิตวิญญาณของฉัน
เหมือนฉันได้ไปอยู่ในตัวเธอ
เธอคือความเป็นจริง เธอคือความหวัง
ฉันเห็นเธอทุกครั้งที่มอง ฉันเห็นเธอในห้วงคำนึง
สิ่งที่เหลือในชีวิตของฉัน มันเป็นของเธอแล้ว
ฉันไม่เหลืออะไรแล้ว
เธออยู่ในใจฉัน ที่รัก
ไม่เหลือที่ว่างในใจอีกแล้ว
เธอแผ่ซ่านไปทั้งจิตวิญญาณของฉัน
เหมือนฉันได้ไปอยู่ในตัวเธอ
เธออยู่ในทุกลมหายใจของฉัน
ฉันจะเป็นเส้นทางให้เธอ
อย่าได้ทอดทิ้งฉันไป
ฉันจะเป็นที่พักพิงให้เธอ
สัญญากับฉันนะ
เธอจะอยู่กับฉันตลอดไป
รักฉันให้มากขึ้นกว่าเดิมอีกนิด
มากกว่าที่เธอเคยรัก
ไม่มีเธอแล้ว ชีวิตฉันก็ไร้ความหมาย
เธอคือโลกทั้งใบของฉัน
ความหวังและพลังศรัทธาของฉัน
เธอคือผืนฟ้าของฉัน
เธออยู่ในใจฉัน ที่รัก
ไม่เหลือที่ว่างในใจอีกแล้ว
เธอแผ่ซ่านไปทั้งจิตวิญญาณของฉัน
เหมือนฉันได้ไปอยู่ในตัวเธอ